রূপগঞ্জ রূপগঞ্জ উপজেলা স্বাস্থ্য কমপ্লেক্সের পরিবার কল্যাণ সহকারী নাছিমা আক্তার (৪৭) ও অজ্ঞাত যুবক (৩২) সোমবার সড়ক দুর্ঘটনায় নিহত ও ৭জন আহত হয়েছেন। মাধবদীর নোয়াপাড়া এলাকায় নরসিংদীগামী ট্রাক ও রূপগঞ্জগামী লেগুনার মুখোমুখি সংঘর্ষে এ দুর্ঘটনা ঘটে। নিহত নাছিমার বাড়ি রূপগঞ্জ উপজেলার ভোলাবো ইউনিয়নের পাইস্কা গ্রামে। তার স্বামীর নাম আজিজুল ইসলাম। নরসিংদী সদর থানায় মামলা হয়েছে।